text: “Eg veddi uppá, at spreingingin er framd av USA, møguliga í samstarvi við Póland,” segði Sachs, ið er kendur viðmerkjari og ráðgevi hjá hægstu leiðarum í ST, vinur við Bono og fyrrv. ráðgevi hjá Yeltsin-stjórnini í Russlandi frá 1991 til 1994. Síggj video og avskrift av samrøðuni her.
text: #000002
text: Jeffrey Sachs, heimskendur búskaparfrøðingur, professari og leiðari fyri “Center for Sustainable Development” (miðstøðin fyri burðardygga menning) við Columbia University, var á Bloomberg TV mánadagin og varð spurdur um stríðið í Ukraina.
text: #000003
text: Professarin segði at hann “veddaði uppá,” at USA stóð aftanfyri atgerðina. Hann segði eisini m.a. at ein hópur av journalistum, hann prátar við, siga tað sama við hann privat, men at teir kunnu ikki siga tað alment.
text: #000004
text: Tað var annars í seinastu viku, at seismologar í Danmark og Svøríki søgdu, at teir høvdu skrásett ógvusligar brestir, tætt við har lekarnir á Nord Stream leiðingunum vóru.
text: #000005
text: Summir eygleiðarar hava givið Russlandi skuldina, og siga, at endamálið er at økja trýstið á Europa, fyri at fáa londini at taka stuðulin til stýrið í Kyiv aftur.
text: #000006
text: Sachs, ið er kendur sum viðmerkjari, ráðgevi hjá hægstu leiðarum í ST, vinur við Bono, og fyrrverandi ráðgevi hjá Yeltsin-stjórnini í Russlandi í 1991 til 1994, umframt mangt annað, segði, at hann væntaði tað øvuta.
text: #000007
text: “Eg veddi uppá, at spreingingarnar eru framdar av USA, møguliga í samstarvi við Póland,” segði hann.
text: #000008
text: “Jeff, vit mugu steðga her,” breyt Tom Keene, verturin hjá Bloomberg, hann av. “Hví heldur tú at tað var ein atgerð hjá USA? Hvørji prógv hevur tú fyri tí?”
text: #000009
text: “Well, fyri tað fyrsta, so er beinleiðis radara próvtilfar, sum vísir at amerikanskar hernaðartyrlur, sum vanliga halda til í Gdansk í Pólandi, flugu í ring yvir hetta økið”, segði Sachs.
text: #000010
text: “Vit fingu eisini eina hóttan frá USA (Joe Biden forseta) fyrr í ár, at ‘á ein ella annan hátt skulu vit fáa enda á Nord Stream.’” (sí videobrot longri niðri)
text: #000011
text: “Vit høvdu eisini merkisverdu útsøgnina frá [amerikanska] uttanríkisráðharranum,[Antony] Blinken seinasta fríggjadag, tá hann á einum tíðindafundi segði at ‘hetta er eisini ein einastandandi møguleiki.’”' (sí videobrot longri niðri)
text: #000012
text: “Hatta er løgin máti at tosa uppá, um tú ert stúrin um atgerðir móti altjóða infrakervi, sum hevur avgerandi týdning.”
text: #000013
text: 7. februar segði Biden á tíðindafundi í Hvítu Húsunum, við týska kanslaranum, Olaf Scholz, undir liðini, at USA skuldi “fáa enda á” Nord Stream 2 gassleiðingini, um so var, at Russland gjørdi innrás í Ukraina.
text: #000014
text: “Um Russland ger innrás - tað vil siga tanks ella hermenn fara um markið hjá Ukraina - so verður tað ikki longur nøkur Nord Stream 2. Vit fara at gera enda á henni,” segði Biden tá.
text: #000016
text: Spurdur nærri av tíðindafólkunum, hvussu hann skuldi gera enda á henni, tá nú gassleiðingin er undir týskum ræði, so svaraði Biden:
text: #000017
text: Sachs viðmerkti hesi orðini hjá Biden:
text: #000019
text: “Eg veit at tað gongur beint ímóti okkara ráðandi frásøgn, tú hevur ikki loyvi at siga hesi tingini vestanfyri, men veruleikin er tann, at alla staðni kring heimin, tá eg tosi við fólk, so halda tey, at USA gjørdi tað.”
text: #000020
text: “Sjálvt tíðindafólk á okkara bløðum, sum eru inni í málinum, siga við meg, ‘sjálvandi [vit gjørdu tað], men tað sæst ikki aftur í okkara miðlum”.
text: #000021
text: Síggj alla samrøðuna við Sachs her:
text: #000022
text: Umframt tað vit hava endurgivið omanfyri, var Sachs spurdur um at viðmerkja eina grein í The Atlantic, har hann verður álopin. Hann sigur, at hann var álopin fyri at ”verða í parti við friði” og at hann var sera stúrin um stríðið í Ukraina og møguleikan fyri kjarnorkukríggi.
text: #000023
text: “Russland kennir tað, sum at hetta kríggið er eitt kjarnumál fyri sína trygdarstøðu,” segði hann.
text: #000024
text: “USA heldur uppá, at tað vil gera alt fyri at stuðla Ukraina í at vinna á Russlandi. Russland sær hetta sum eitt staðgongukríggj (proxy war) við USA. Uttan mun til hvat vit halda um hetta, so er hetta ein leið við ómetaliga vandamiklari eskalering.”
text: #000025
text: Sachs vísti eisini á, at vesturlendsku miðlarnir reingja støðuna, tá teir lata sum um at allur heimurin er sameindur ímóti Russlandi.
text: #000026
text: “Ein stórur partur av heiminum hyggur at hesum við ræðslu, og ein stórur partur av heiminum dámar ikki hesa víðkanina av NATO, sum tey uppfata sum kjarnumálið í hesum,” segði Sachs.
text: #000027
text: “Tey vilja gjarna hava eitt kompromis millum USA og Russland.”
text: #000028
text: “Í atkvøðugreiðslu eftir atkvøðugreiðslu í Sameindu Tjóðum, so hevur tað stórt sæð verið vestanlondini, sum hava atkvøtt fyri handilstiltøkum, fordømingum og øðrum átøkum. Meðan meginparturin av heiminum, í øllum førum meginparturin av heiminum mált í fólkatali, stendur á síðulinjuni. Tey síggja hetta sum ein ræðuligan samanbbrest millum Russland og USA.”
text: #000029
text: “Tey síggja tað ikki soleiðis sum vit síggja tað í miðlunum, sum eitt óprovokerað álop, sum Russland framdi á Ukraina.”
text: #000030
text: “Hetta stríðið gongur langt aftur í tíð, tað byrjaði ikki hin 24. februar í 2022. Í roynd byrjaði sjálvt kríggið í 2014, ikki í 2022, og sjálvt tað hevði sína undansøgu.”
text: #000031
text: “Tað er ótrúligt at hoyra annan partin siga, at hann er til reiðar at nýta atomvápn, um tað gerst neyðugt, meðan hin parturin sigur ‘tú klárar ikki at ræða okkum.’”
text: #000033
text: Sachs segði at heimurin var “á veg inn í ótryggasta heimspolitiska tíðarskeiðið í mong áratíggju.”
text: #000034
text: “Vit fara inn í fyrstu hyperinflatión í meira enn 40 ár. Og vit eru á veg inn í fyrstu eskaleringina móti kjarnorku avgrundini í 60 ár. Fyri júst 60 árum síðani hendan mánaðin, høvdu vit Kubakreppuna. Hetta er vandamiklasta løtan síðani Kubakreppuna.”
text: #000035
text: “Tað er ein ómetalig ovbyrjan og vit síggja ongar royndir at hála hetta niður ella at kyrra tað niður.”
text: #000036
text: “Hvør einasti dagur snýr seg um eskalering, vit fara at vinna á hinum partinum, vit hava okkara rættindi, vit kunnu krevja okkara rætt. Vit hava forkvinnuna Pelosi, sum flýgir til Taiwan. Vit hava so nógvar provokatiónir mitt í hesum ótryggleikanum.” Segði Sachs millum annað. Sí alla samrøðuna við hann omanfyri.
text: #000037
text: Síggj viðmerkingarnar hjá Biden forseta frá 7. februar her
text: #000038
text: Og Blinken uttanríkisráðharri um "einastandandi møguleikan" eftir at Nord Stream var sett út av spælinum her:
text: #000040
text: Condoleezza Rice fyri 8 árum síðani í týskum sjónvarpi: Vit noyðast at flyta okkum frá olju- og gassveitingum úr Russlandi og Ukraina, til olju- og gassveitingar úr Norður Amerika
text: #000041
text: Mest lisið á Hinvegin Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum teksti Uttanlands "Einki passar, sum vit hoyra" - brot úr samrøðu millum Tucker Carlson og Douglas McGregor - við fø teksti Uttanlands KVÖKING í summarfrí Innanlands Her er nýggjasta prátið við Eivind Jacobsen Innanlands Finnland keypir framvegis gass úr Russlandi Uttanlands Hvat siga “niðurlæsingar-skjølini” okkum Uttanlands 12 ráð, hvussu tú við tolni kanst uppala viljasterka og lívliga barn títt Innanlands Sveisarar krevja fólkaatkvøðu um at varveita reiðan pening Uttanlands Videos Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum tekstiUttanlands "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ tekstiUttanlands
text: #000044
text: Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum teksti Uttanlands "Einki passar, sum vit hoyra" - brot úr samrøðu millum Tucker Carlson og Douglas McGregor - við fø teksti Uttanlands KVÖKING í summarfrí Innanlands Her er nýggjasta prátið við Eivind Jacobsen Innanlands Finnland keypir framvegis gass úr Russlandi Uttanlands Hvat siga “niðurlæsingar-skjølini” okkum Uttanlands 12 ráð, hvussu tú við tolni kanst uppala viljasterka og lívliga barn títt Innanlands Sveisarar krevja fólkaatkvøðu um at varveita reiðan pening Uttanlands
text: #000045
text: Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum teksti
text: #000046
text: "Einki passar, sum vit hoyra" - brot úr samrøðu millum Tucker Carlson og Douglas McGregor - við fø teksti
text: #000047
text: Finnland keypir framvegis gass úr Russlandi
text: #000049
text: Sveisarar krevja fólkaatkvøðu um at varveita reiðan pening
text: #000051
text: Heimskendi hjartalæknin Peter McCullough: mRNA koppsetingarnar elva til hjartasjúkur - video við føroyskum tekstiUttanlands "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ tekstiUttanlands
text: #000052
text: "Vit senda túsundtals ungar ukrainarar beint av gøtuni í kríggj og í deyðan" - Jeff Sachs í samrøðu við Andrew Napolitano. Við FØ teksti
text: #000053